የኮሚዩኒኬሽን ተቋማትን ወደ ግል ይዞታ የማዛወር ሒደቱ እየተፋጠነ ነው – የገንዘብ ሚኒስቴር
በኮሚዩኒኬሽን ዘርፉ ያሉ ተቋማትን በአክሲዮን ወደ ግል ይዞታነት ለማዛወር እየተሰራ ያለው ስራ እየተፋጠነ መሆኑን የገንዘብ ሚኒስቴር ገለጸ፡፡  የገንዘብ ሚኒስትር አማካሪ ዶክተር ብሩክ ታዬ ለዋልታ ቴሌቪዥን ባደረጉት ቆይታ የኢትዮጵያ ኮሚዩኒኬሽን የቁጥጥር አገልግሎት ባለስልጣን ተቋምን ለማቋቋም የሚያስችል ረቂቅ ህግ ለፓርላማ ቀርቦ በህዝብ ተወካዮች ምክር ቤት የህዝብ አስተያየት ሊሰጥበት መሆኑን ተናግረዋል፡፡ባለፈው አንድ አመት በኢትዮጵያ ዘርፈ ብዙ ለውጦች መመዝገባቸውንም ሚኒስትሩ አክለው ገልጸዋል፡፡  ከለውጦቹ መካከል በኢኮኖሚው ዘርፍ የተደረገው ማሻሻያ ተጠቃሽ ነው፡፡ኢትዮ ቴሌኮም ከፍተኛ ግብር ከፋይ መሆኑን የገለጹት አማካሪው ድርጅቱን በከፊል ወደ ግል ለማዛወር በገንዘብ ሚኒስቴር ስር በተቋቋመ የቴክኒክ ኮሚቴ አማካይነት ጥና እየተካሄደ መሆኑን አስረድተዋል፡፡ መንግስት የልማት ድርጅቶችን በሙሉ እና በከፊል ወደ ግሉ ዘርፍ የማዘዋወር እንቅስቃሴ እንቅስቃሴ መጀመሩ ይታወሳል፡፡   